Observatorio de la Unio

La Observatorio de la Unio () estis astronomia observatorio en Johanesburgo (Sud-Afriko). Ĝia MPC-kodo estas 078.Kodoj de la Observatorioj (Minor Planet Center) La kvartalo, kie ĝi estis establita ricevis la nomon "Observatory".

Ĝi estis fame konata pro la bona kompetenco de ties direktoroj, la esploro pri asteroidoj kaj la malkovro de Proksima Centaŭro (1915).

Ĝi estis fermita pro luma poluo en 1971 -1972.

Tiame, la sud-afrika registaro decidis grupi la tutan astronomian esploron en unu organizaĵo : la Sud-Afrika Astronomia Observatorio (angle South African Astronomical Observatory aŭ SAAO) en Kaburbo kun observa stacio en Sutherland (Norda Kablando), kien la ĉefaj instrumentoj, kiel tiuj de la Observatorio Radcliffe en Pretorio estis transportitaj.

La Observatorio de la Unio ricevis plurajn nomojn
 Transvaal Meteorological Department (1903 – 1909)
 Transvaal Observatory (1909 – 1912)
 Union Observatory (1912 – 1961)
 Republic Observatory (1961 – 1971)Republic Observatory ; el la paĝaro de Astronomical Society of Southern Africa 

Ĝiaj direktoroj estis
 Robert Innes 1903 – 1927
 Harry Edwin Wood 1927 – 1941
 Willem Hendrik van den Bos 1941 – 1956
 William Stephen Finsen 1957 – 1965
 Jan Hers 1965 – 1971

En 2003, la "South Afican Agency for Science and Technology Advancement" (SAASTA) akiris la Observatorion de la Unio en 2003 kaj renovigis tiun ejon por aranĝi plurfakan interaktivan edukan instalaĵon de eduko pri astronomio kaj inĝenierarto, kiu malfermis al la publiko en 2008.Renaskiĝo de la Observatorio de la Unio, el la paĝaro de la SAASTA 

 Notoj kaj referencoj 


 Eksteraj ligiloj 
  La Observatorio jubileas siajn 100 jarojn ; el ''Joburg", oficiala TTT-ejo de Johanesburgo ; 6-a de oktobro 2003 
  The Union Observatory, Johannesburg; el Nature 21-a de junio 1941

Unio Observatorio
Observatorio de la Unio